
JELGAVAS VALSTSPILSĒTAS PAŠVALDĪBAS IESTĀDES 
“Ģ.ELIASA JELGAVAS VĒSTURES UN MĀKSLAS MUZEJS” 
DIREKTORA ATBRĪVOŠANA NO AMATA

Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
Saskaņā ar Pašvaldību likuma 10.panta pirmās daļas 10.punktu, 22.panta pirmās daļas 4.punktu, Darba likuma 114.pantu, Valsts un pašvaldību institūciju amatpersonu un darbinieku atlīdzības likuma 17. panta četrpadsmito daļu, kas nosaka, ka izbeidzot amata (darba) tiesiskās attiecības pēc savstarpējas vienošanās, atlaišanas pabalstu var izmaksāt viena mēneša vidējās izpeļņas apmērā, ja  šā panta citās daļās vai citos likumos nav noteikts citādi.  
Ņemot vērā Gitas Grases vairāk kā 30 gadu ilgo darba pieredzi Jelgavas valstspilsētas pašvaldības iestādes “Ģ.Eliasa Jelgavas vēstures un mākslas muzejs” direktores amatā, kā arī pamatojoties uz Jelgavas valstspilsētas pašvaldības iestādes “Ģ.Eliasa Jelgavas vēstures un mākslas muzejs” direktores Gitas Grases 2026. gada 13. jūlija iesniegumu par darba tiesisko attiecību izbeigšanu sakarā ar aiziešanu pensijā, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Atbrīvot Gitu Grasi no Jelgavas valstspilsētas pašvaldības iestādes “Ģ.Eliasa Jelgavas vēstures un mākslas muzejs” direktora amata ar 2026. gada 31. augustu (pēdējā darba diena). 
2. Izmaksāt Gitai Grasei atlaišanas pabalstu viena mēneša vidējās izpeļņas apmērā, pamatojoties uz Valsts un pašvaldību institūciju amatpersonu un darbinieku atlīdzības likuma 17. panta četrpadsmito daļu.

